04/10/2013 | Administración LocalMunicipal
Bergondo
Secretaría
Incoación de expediente de declaración de ruína

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, notificase a D. John Derek Cinto Santaolalla Cazaux con DNI nº XXXXXXXXX a resolución de Alcaldía nº 764/2013 do 11 de setembro, xa que intentada a notificación no derradeiro domicilio coñecido non se puido practicar: “Con data de 20 de decembro de 2012, esta Alcaldía procedeu a ditar resolución nº 984/2012, pola que se procedía a incoar expediente nº 33/2012 de declaración de ruina ordinaria do edificio situado no lugar de Moruxo nº 60, Bergondo propiedade de D. David García Díaz con DNI nº XXXXXXXXX, logo de ver o informe emitido polo Mihai Alin Avelli Brutau de data 19 de decembro de 2012, onde entre outros aspectos indicaba que “a edificación presenta un estado total de abandono. A estructura do forxado de piso non existe e o muro posterior da edificación derrubouse en máis dun 60% da súa superficie arrastrando parte do entramado da cuberta. A parte do muro posterior que se mantén en pé presenta unha fenda vertical no seu encontro co muro medianeiro que fai prevér o seu abatimento inminente co seu efecto na zona da cuberta que soporta. Asemade as partes dos muros medianteiros que sobresaen respecto das edificacións colindantes poden presentar danos que, polas condicións da inspección, non poden ser avaluados neste informe. Como conclusión do estado da edificación compre sinalar o agotamento xeralizado dos elementos estructurais da edificación o que, a xuízo do informante, devén nunha ruina técnica e económica da edificación.” No mesmo informe o Técnico Municipal sinalaba como medidas a adoptar a medio prazo, “a necesidade de redactar un proxecto que contemple a demolición completa da edificación ou, de ser o caso, e sempre que resulte compatible coa normativa urbanística, proceder á reconstrucción da edificación” Con data de 10 de setembro de 2013, esta Alcaldía ditou resolución nº 760/2013 pola que se acorda a declaración de caducidade e conseguinte arquivo do expediente nº 33/2012, de declaración de ruina ordinaria do edificio situado en Moruxo nº 60 por ter transcorrido o prazo de 6 meses para a súa resolución e notificación previsto no artigo 40.3 do Decreto 28/1999, de 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do Solo de Galicia. Logo de ver que segundo o informe emitido con data de 27 de agosto de 2013 polo Mihai Alin Avelli Brutau non se observan que foran executadas ningunha das actuacións no seu día ordeadas presentando o inmoble o mesmo aspecto aparente que en data de 18 de decembro de 2012 na que foi realizada a primeira visita de inspección. E que segue a haber un risco certo de derrubamento da fachada posterior da edificación. Considerando que dada a natureza do expediente de declaración de ruina, non existe prescripción do exercicio da acción por parte do Concello e tendo en conta que continúa a mesma situación, se cabe agravada polo tempo, que deu lugar no seu día a incoación do expediente 33/2012 de declaración de ruina do inmoble sito en Moruxo nº 60, de conformidade co previsto no artigo 201 da Lei 9/2002, de 30 de decembro, de Ordenación Urbanística e Protección do Medio Rural de Galicia, así como do previsto no artigo 38 do Decreto 28/1999, de 21 de xaneiro, polo que se aproba o Regulamento de Disciplina Urbanística para o Desenvolvemento e Aplicación da Lei do Solo de Galicia, pola presente RESOLVO: Primiero: Incoar expediente contradictorio de declaración de ruina ordinaria nº 1/2013 do edificio sito en Moruxo nº 60, Bergondo, propiedade de D. David García Díaz con DNI nº XXXXXXXXX, o cal incoase de oficio por parte do propio Concello á vista dos informes técnicos obrantes no expediente. Segundo: Incorpórese ao presente expediente os informes emitidos polo Arquitecto Técnico Municipal en data 19 de decembro de 2012 e con data de 27 de agosto de 2013 (exp.32/2012), así como os informes emitidos pola xurista de urbanismo con datas de 19 de decembro de 2012 e que constan nos expedientes 32/2012 e 33/2012. Terceiro: Pola presente e en cumprimento do previsto no artigo 201.1 da Lei 9/2002, de 30 de decembro de Ordenación Urbanística e Protección do Medio Rural de Galicia así como do previsto no artigo 38.1 do Decreto 28/1999, de 21 de xaneiro, polo que se aproba o Regulamento de Disciplina Urbanística para o Desenvolvemento e Aplicación da Lei do Solo de Galicia, se lle concede a D. John Derek Cinto Santaolalla Cazaux trámite de audiencia para que no prazo de 10 días hábiles a contar desde a recepción da presente resolución poida se o estiman oportuno alegar ou presentar por escrito os documentos e xustificantes que estimen pertinentes en defensa dos seus respectivos dereitos. O expediente completo poderá ser consultado nas dependencias municipais. Cuarto: A presente resolución, por tratarse dun acto de trámite non será susceptible de recurso algún, sen prexuízo de que contra a resolución que poña fin ao presente procedemento se poderán interpoñer os recursos que resulten procedentes en dereito.” O que se lle notifica na súa condición de interesado no procedemento.” Bergondo 27 de setembro de 2013. A Alcaldesa. Lorena Inmaculada Butica Udondo